Pacman


 * 1) Φτιάξτε στο πρόγραμμα της Ζωγραφικής την πίστα μέσα στην οποία θα κινείται ο Pacman και εισάγετέ την σαν **σκηνικό** στο ΒΥΟΒ. Φροντίστε ώστε οι γραμμές του λαβύρινθου να είναι αρκετά παχιές και οι αποστάσεις μεταξύ των γραμμών να είναι αρκετά μεγάλες ώστε ο Pacman να μπορεί να περάσει μεταξύ τους.
 * 2) Φτιάξτε μια **μορφή** με δύο ενδυμασίες (τον Pacman με κλειστό και με ανοικτό στόμα) και προσθέστε της τα κατάλληλα σενάρια ώστε να κινείται αριστερά, δεξιά, πάνω και κάτω με τα αντίστοιχα βελάκια και να αλλάζει ενδυμασίες. Χρησιμοποιήστε εντολές **κίνησης**, για να δείξει στην κατάλληλη κατεύθυνση και να κινηθεί, εντολές **όψης**, για να αλλάζει στην επόμενη ενδυμασία, και εντολές **ελέγχου**, για να ενεργοποιείται το σενάριο κίνησης όταν πατάτε το αντίστοιχο βέλος.
 * 3) Αποφασίστε τι θα γίνεται όταν ο Pacman αγγίζει τον τοίχο του λαβύρινθου και προσθέστε την κατάλληλη εντολή **ελέγχου** και την κατάλληλη **συνθήκη ελέγχου** από την παλέτα **Αισθητήρες**.
 * 4) Φτιάξτε μια καινούρια μορφή που ο Pacman θα "τρώει" και θα μαζεύει πόντους. Αποφασίστε τι θα γίνεται όταν ο Pacman θα αγγίζει την "**τροφή**" του και προσθέστε τις κατάλληλες εντολές. **Δημιουργήστε μια μεταβλητή** για το σκορ. Αυτή η μεταβλητή θα μηδενίζεται στην αρχή του παιχνιδιού και θα αυξάνεται όταν ο Pacman θα "τρώει" την "τροφή" του.
 * 5) Προσθέστε ένα **φάντασμα** που θα κυνηγάει τον Pacman. Ορίστε τι θα συμβαίνει όταν το φάντασμα θα αγγίζει τον Pacman.
 * 6) Ορίστε πότε θα τελειώνει το παιχνίδι σας, πότε θα νικάει και πότε θα χάνει ο Pacman. Δημιουργήστε άλλα δύο **υπόβαθρα** στο σκηνικό: ένα για όταν νικάει ο Pacman και ένα για όταν χάνει, με τα ανάλογα μηνύματα. Όταν ο Pacman νικάει ή χάνει θα **μεταδίδει** ένα μήνυμα το οποίο **όταν θα το λαβαίνει** το σκηνικό θα **αλλάζει** στο συγκεκριμένο **υπόβαθρο**.
 * 7) ==**Δοκιμάστε το παιχνίδι σας και καλή διασκέδαση!!! :D :D** ==

Δείτε ένα παράδειγμα: